Det er sidste sæson for bagspilleren Julie Aagaard i Aalborg DH. Hun har været i Aalborg DH, siden hun var 2. års-spiller, men har nu valgt at søge nye udfordringer. - Jeg har været utrolig glad for min tid i Aalborg og kigger tilbage på denne tid med mange gode minder. Nu er fokus at få afsluttet denne sæson med Aalborg godt, det valg jeg har truffet er ikke et fravalg af Aalborg, men en tilvalg af noget nyt, siger Julie Aagaard. Aalborg DH's direktør, Jan Hansen, fortæller, at klubben nu forsøger at finde en god afløser: - Med to venstre hånds bagspillere, der stopper ved udgangen af denne sæson, skal vi nu have fundet en afløser til denne plads. Vi er allerede i dialog med nogle, men vil fortsat afsøge markedet for spillere, der kan udfylde den plads, siger han. Julie Aagaard har i stedet skrevet kontrakt med Viborg HK.

Opsummering:
Stortalentet Julie Aagaard stopper i Aalborg DH til sommer. 

 